เมื่อวันศุกร์กินยาแก้อักเสบไป1เม็ด ห่างจากกินยาคุมประมาน6ชม. คือกินยาคุม3ทุ่ม กินยาแก้อักเสบตี3 แล้ววันเสาร์ก็ไม่ได้กินยาแก้อักเสบอีกเลย กินแค่ยาคุมตามปกติ จะทำให้ประสิทธิภาพของยาคุมที่กินในวันเสาร์เหมือนเดิมและต่อเนื่องไหมค่ะ เนื่องจากมีการมีเพศสัมพันธ์ด้วยค่ะ
สวัสดีค่ะ ยาที่มีผลต่อระดับฮอร์โมนเอสโตรเจนในกระแสเลือดอย่างมีนัยสำคัญและทำให้ประสิทธิภาพของยาคุมกำเนิดลดลงชัดเจน คือ ยาปฏิชีวนะ rifampin, griseofluvin, ketoconazole ยากันชักต่าง ๆ ได้แก่ carbamazepine, phenytoin, topiramate, phenobarbital, oxcarbazepine, felbamate ยาต้านเชื้อไวรัส HIV ได้แก่ darunavir, efavirenz, lopinavir, nevirapineสำหรับยาแก้อักเสบที่ทาน หากหมายถึงยาปฏิชีวนะในกลุ่มเพนิซิลิน หรือในกลุ่มอื่นๆ ที่ไม่ใช่ยาชนิดกล่าวไปข่างต้น ในการศึกษาส่วนใหญ่พบว่ายากลุ่ม penicillin ไม่มีผลกับระดับฮอร์โมนเอสโตรเจนในกระแสเลือดหรือมีเพียงเล็กน้อยเท่านั้นค่ะ ดังนั้นประสิทธิภาพของยาคุมจึงแทบไม่ลดลงค่ะการลดลงของประสิทธิภาพของยาคุมจะมีมากในกรณีอื่นๆ เช่น การลืมทานยาเป็นบางวัน หรือทานยาในเวลาที่ต่างกันมากในแต่ละวัน หรือมีอาเจียนหรือท้องเสีย เป็นต้น